Hrvatska katolička udruga
Hrvatska katolička udruga (skraćenica HKU) jest politička stranka osnovana januara 1910. u Sarajevu. Zajedno sa Hrvatskom narodnom zajednicom (skraćenica HNZ) djelovala je u Bosni i Hercegovini u vrijeme Austro-Ugarske Carevine. Vrhbosanski nadbiskup Josip Stadler podnio je pravila HKU na odobrenje Zemaljskoj vladi u Sarajevu 6. januara 1910. Stadler je u svome zahtjevu pojasnio iznijeta stajališta, utvrdivši da je u Bosni i Hercegovini već izvršena politička podjela na konfesionalnoj osnovi, što su prihvatili i novi Ustav i izborni zakon, pa na osnovi toga treba birati i zastupnike u parlament. Cilj HKU bio je da Bosnu i Hercegovinu ujedini sa Hrvatskom u sastavu Monarhije. Međutim, ovaj cilj nije bio ostvaren.